**Úspechy žiakov v šk. r. 2016/17**

Milí žiaci, vážení rodičia,

máme za sebou ďalší školský rok, ktorý môžeme zhodnotiť ako veľmi plodný a úspešný. Chcela by som sa s Vami podeliť o úspechy, ktoré sme v tomto roku dosiahli. Našu školu v školskom roku 2016/2017 navštevovalo 20 žiakov, z toho 9 dievčat, 11 chlapcov. Naša koncoročné hodnotenie na vysvedčeniach je nasledovné: priemer všetkých známok na škole je 1,25, v porovnaní s minulým rokom je to o 0,02 horšie.12 žiakov školy má samé jednotky a len jeden žiak školy má trojky.

Výsledky koncoročného testovania sú nasledovné:

|  |  |  |  |  |  |  |
| --- | --- | --- | --- | --- | --- | --- |
| Ročník/ predmety | Slov. j. | Mat. | Prír. | Vlast. | Angl. j. | Za triedu |
| 1.roč. | 81% | 88% | 99% | - | - | 89% |
| 2.roč. | 85% | 91% | 94% | - | - | 90% |
| 3.roč. | 90% | 85% | 88% | 89% | 77% | 86% |
| 4.roč. | 82% | 84% | 83% | 86% | 91% | 85% |
| Za školu | 85% | 87% | 91% | 88% | 84% | 88% |

V porovnaní s minulým rokom sme dosiahli rovnaké percento, ako minulý rok 88%.

Vymeškali sme počas roku 1347 hodín, čo je priemerne na žiaka 67,35 hod. Hodnotíme to ako neuspokojivé. Žiaci veľmi vymeškávajú zo školy z rodinných dôvodov.

**Testovanie v 5. ročníku** u žiakov, ktorí od nás odišli sa skončilo výbornými výsledkami 79 % matematika a 76 % slovenský jazyk. Dvaja žiaci v matematike mali úspešnosť 95%. Celoslovenský priemer je 62%.

Okrem dobrého prospechu žiakov sa môžeme pochváliť aj dobrými výsledkami a úspechmi našich žiakov v rôznych medzinárodných a celoslovenských súťažiach.

Medzinárodnej informatickej súťaže **ibobor** sa zúčastnilo 12 žiakov školy 3. a 4. ročníka, z toho 1 žiak dosiahli výborný výsledok – umiestnili sa v prvých 20 % najúspešnejších žiakov na Slovensku – **Andrej Badík**

Celoročnej celoslovenskej matematickej súťaže **Maksík**, v ktorej žiaci spolupracovali aj so svojimi rodičmi sa zúčastnilo 10 žiakov 2.,3.a 4. ročníka. Traja žiaci 3. ročníka získali titul najmúdrejší Maksáčik – **Matúš Blaho, Lukáš Šoška, Tomáš Šoška**. Ostatní zúčastnení získali titul Múdry Maksáčik.

Medzinárodnej súťaže Všetkovedko – súťaže o všeobecnom prehľade detí v rôznych oblastiach – sa zúčastnilo 11 žiakov školy. Titul **Všetkovedko** získali piati súťažiaci **– Vanesska Skupeňová, Janka Marčišová, Tomáš Šoška,Natalia Hubočanová a Matúš Linet** .

Medzinárodnej matematickej súťaže **Matematický klokan** sa zúčastnilo 12 žiakov od 1. do 4. ročníka. Úspešnými riešiteľmi boli: **Matúš Linet, ktorý sa umiestnil v prvých 5 % žiakov na Slovensku a Lukáš Šoška sa umiestnil v prvých 15% žiakov na Slovensku.** Dobré výsledky tiež dosiahol Andrej Badík a Natalia Hubočanová – 4. ročník. **Do obvodného kola** súťaže **Slovenský Slávik** a **Hviezdoslavov Kubín** sme v tomto roku neposielali žiadneho žiaka, nakoľko v tomto období bolo chrípkové obdobie a práve naši šikovní speváci a recitátori chýbali. Avšak v školskom kole sa umiestnili nasledovne:

**Slávik Slovenska** – **1.m. Michaela Danková v 1. kategórii. 2. m. Andrej Badík, 3.m. Šarlota Badíková v 2. kategórii.**

**Hviezdoslavov Kubín** – próza – **1.m. Martina Lušňáková, 2.m. Andrej Badík, 3. m. Natalia Hubočanová**

poézia **– 1.m. Laura Šottníková, 2.m. Vanessa Skupeňová, 3.m. Šarlota Badíková**

Po prvýkrát sme sa zúčastnili aj medzinárodnej matematickej súťaže **Speedmath,** kde 4 žiaci 4. ročníka získali diplom za vynikajúci výkon **– Matúš Linet, Andrej Badík, Matej Hollý a Natalia Hubočanová – 4. roč.**

Uskutočnili sme školskú anglickú olympiádu, kde najlepšie vedomosti preukázala**Natalia Hubočanová , Matej Hollý a Andrej Badík v 4. ročníku a Tomáš Šoška 3. roč.**

V januári sme sa zapojili do celosvetového testovania žiakov v programovaní **– Hour of code – Hodina kódu s minecraftom-** kde 8 žiakov úspešne zvládlo nastavené úlohy. Sú to: **Lukáš Šoška, Tomáš Šoška, Alex Ďuriník, Šarlota Badíková, Natalia Hubočanová, Matej Hollý, Matúš Linet, Andrej Badík.**

Počas celého roku si žiaci aktívne môžu testovať svoje vedomosti v programe ALF cez našu internetovú stránku školy – tu sa najlepšie darilo: **Natalia Hubočanová, Andrej Badík, Martina Lušňáková – 4. ročník, Tomáš Šoška a Lukáš Šoška - 3. ročník**, **Laura Šottníková – 2. ročník a Laura Lušňáková 1. ročník.**

V máji sme sa zúčastnili na nesúťažnej prehliadke ľudovej tvorby - **Talenty 2017,** ktorú usporadúva Matica Slovenská, takto tiež zachovávame ľudové tradície v našej škole.

V tomto školskom roku po prvýkrát sme sa zapojili do zberu hliníka **Alino –** vyzbierali sme za ZŠ 30,5 kg hliníka čo je priemerne 1,5 kg na žiaka, čím sme prispeli k ochrane našej zeme. V nastavenej súťaži najviac vyzbierali Laura Šottníková, Matúš Blaho a Matúš Linet.

Na úrovni školy sme uskutočnili celoročnú súťaž **Čitateľský maratón**, ktorý svedčí o tom , že naše deti majú rady knihy a neustále čítajú. Najlepšou čitateľkou bola **Martina Lušňáková** prečítala za rok 810 príbehov. Na druhom mieste **Andrej Badík** - prečítal 482 príbehov, na treťom mieste **Natalia Hubočanová** – prečítala 212 príbehov a na štvrtom mieste **Nina Ďungelová –** 195 príbehov **a Tomáš Šoška** 185 príbehov**.**. Celá škola prečítala 2629 príbehov, čo je priemerne **146 príbehov na jedného žiaka**. Pri porovnaní s minulým rokom je to 2 - krát viac. S takýmto výsledkom sme spokojní, ale musíme poznamenať, že máme aj takých žiakov, ktorí sa veľmi nesnažia. Pekné však je, že takmer všetky naše deti čítajú okrem domácich úloh aj detské knihy, s čím sa nemôže určite pochváliť žiadna škola.

Uskutočňujeme samozrejme aj nasledovné **športové súťaže**: súťaž na kolobežkách, súťaž na korčuliach, súťaž na bicykloch. Vyvrcholením športu je **školská atletická športová olympiáda.**